สวัสดีค่ะ หนูมีเรื่องจะสอบถามว่า สาวสองถ้าทานฮอร์โมนกับฉีดฮอร์โมน แล้วดื่มเครื่องดื่มที่มีส่วนผสมของแอลกอฮอล์จากน้อยไปถึงมาก จะมีส่วนเกี่ยวข้องอะไรกับฮอร์โมนที่เราใช้อยู่ทุกวันนี้มั้ยคะ จากการขยายคำถามเพิ่มคือ ฮอร์โมนหญิงที่เรานำเข้าสู่ร่างกาย เมื่อเจอกับแอลกอฮอล์ จะมีผลต่อฮอร์โมนหญิงที่เราเพิ่มเข้าไปยังไง แล้วฮอร์โมนที่เราฉีดและกินเข้าไปยังจะทำงานกับร่างกายของเรารึเปล่า แล้วถ้าสมมุติว่า เมื่อคืนก่อนนอนเราฉีด,ทานฮอร์โมนมาแล้ว เช้าวัดถัดมาเราสามารถดื่มเครื่องดื่มที่มีแอลกอฮอล์ได้เลยหรือเปล่าคะ ถ้าได้ต้องมีช่วงไหนบ้างคะ ขอบค่ะ
สวัสดีค่ะ การใช้ฮอร์โมนเพศหญิงเสริมเป็นการรับประทานยาคุมกำเนิดหรือยาที่มีส่วนผสมของฮอร์โมนเพื่อเพิ่มลักษณะการเป็นเพศหญิง ฮอร์โมนที่นิยมใช้กันเช่น ฮอร์โมนเอสโตรเจน มีทั้งชนิดกิน ชนิดฉีด และแผ่นแปะ หรือเจล ชนิดที่ไม่แนะนำให้ในระยะยาว ได้แก่ อีอี หรือยาคุม เพราะมีผลข้างเคียงต่อหลอดเลือดดำอุดตัน และโรคหลอดเลือดหัวใจ และอีกชนิดคือ ฮอร์โมนต้านฤทธิ์แอนโตรเจน เพื่อลดผลของฮอร์โมนเพศชาย สารที่ต้องระวังคือ ไซโปรเตอโรน อซิเตท (Cyproterone acetate) เพราะมีผลข้างเคียงต่อตับในระยะยาวได้โดยยาฮอร์โมนอาจจะทำปฏิกิริยากับยาอื่นๆได้หลายอย่างเช่น ยาฆ่าเชื้อ ยาต้านวัณโรค ยากันชัก การใช้ยาจึงควรอยู่ภายใต้การดูแลของแพทย์ผู้เชี่ยวชาญในด้านนี้โดยตรง โดยเฉพาะอย่างยิ่งถ้าจะใช้ในระยะยาวส่วนการใช้กับเครื่องดื่มแอลกฮอล์นั้น ปัจจุบันยังไม่มีรายงานชัดเจนว่าจะส่งผลต่ประสิทธิภาพของฮอร์โมนที่ใช้เข้าไป แต่แนะนำว่าถ้าใช้ฮอร์โมนทั้งกินและฉีดควรใช้ภายใต้การดูแลของแพทย์เท่านั้น ไม่ซื้อมาใช้เอง เพราะอาจมีผลข้างเคียงต่างๆจากการได้รับฮอร์โมนเพศหญิงเกินขนาดดังกล่าวไป